Jorddunstfestivalen

Jorddunstfestivalen er en musikkfestival som arrangeres på Frøya i Trøndelag. I 2012 planlegges arrangementet for syvende gang. Festivalen kom i stand som en reaksjon på det arrangørene så på som forflatningen av det regionale musikktilbudet. I utgangspunktet skulle festivalen tjene et enkelt formål, ved å gi ungdom i alle aldre et musikktilbud utenom det man så som mainstream-musikk. Etterhvert har også Jorddunstfestivalen begynt å spille en rolle for ungdoms identitet, trivsel og bolyst på Frøya og Hitra.

Festivalen arrangeres på frivillig basis, og et eventuelt overskudd skal alltid brukes til å høyne kvaliteten året etter. Jorddunstfestivalen jobber for at unge band fra hele Trøndelag skal få en scene å spille på, gjennom prosjektet Ungdunst. I denne forbindelse samarbeider Jorddunst med Tempo i Trondheim. Festivalen har også arrangert kurs for ungdom i arrangementskompetanse og lydproduksjon. 
Festivalen har også igangsatt et eget matprosjekt i samarbeid med Oi Trønders Mat og Drikke AS, Kysten er Klar, Frøya videregående skole, Norsk Rockforbund, Dalpro AS, og Sør-Trøndelag fylkeskommune, hvor hensikten er å presentere retter av lokale råvarer iht prinsipper nedfelt i Nordisk ministerråds satsing Ny nordisk mat. 
Jorddunst utga før festivalen i 2010 en egen vinylskive hvor årets band ble presentert. I iht. uttalelser fra Rockheim var det første gangen noe slikt var gjort i Norge. Skiva er utgitt i 450 nummererte eksemplarer. Jorddunst ble tildelt Trønderenergis miljøpris i 2011.

Festivalen er støttet økonomisk av Frøya kommune, næringslivet, Norsk Rockforbund og Norsk kulturråd, både i 2008, 2009, 2010 og 2012. I tillegg er festivalen støttet økonomisk av Sør-Trøndelag fylkeskommune siden 2009.
Jorddunstfestivalen fokuserer på rock, ska, punk, blues, psychobilly og metal. Utenom dette skal Jorddunst presentere også andre musikkuttrykk, skiftende for hvert år. 
Festivalen gis gode bedømminger av publikum. Neste festival planlegges i perioden 19.–21. juli 2011. 24 band spilte på 3 scener over 3 dager i 2011.

Jorddunstfestivalen samarbeider med Pstereofestivalen, Buktafestivalen og Slottsfjellfestivalen.

Bakgrunn for navnet 	
Jorddunst er, ifølge folketro,en tilstand som kan inntreffe når personer sitter på bakken før Sankthansaften. Fagmedisinsk sett oppfattes sykdommen som mytisk og ikke påvisbar.

Personene som står bak Jorddunstfestivalen mener at kunnskapen om Jorddunst er sterkt fallende, og at mange nå ikke er klar over faren forbundet med sykdommen. Festivalen har derfor tatt opp kampen mot Jorddunst. Kommunelegen i Frøya kommune leder arbeidet, og skal sørge for at noe av overskuddet etter Jorddunstfestivalen blir brukt til forskning på sykdommen.

Bandliste 2012

Bandliste 2011

Bandliste 2010

Bandliste 2009

Bandliste 2008

Galleri

Referanser

Eksterne lenker
 Jorddunstfestivalens hjemmeside
 Jorddunstfestivalen på My Space
 Jorddunstfestivalen på Facebook
 Bilder fra Jorddunst 2008, fra avisen Hitra/Frøya
 Artikkel og film fra avisen Hitra/Frøya
 Styrer unna bygdefesten fra Adresseavisen

Musikkfestivaler i Trøndelag
Kultur i Frøya
Repeterende arrangementer etablert i 2006
Musikk i 2006